
Na temelju članka 6. Zakona o zakupu i kupoprodaji poslovnoga prostora (Narodne novine br. 125/11, 64/15, 112/18, 123/24.) i članka 69. Statuta I. gimnazije Osijek, a nakon provedenog natječaja za davanje u zakup školskog prostora za postavljanje samoposlužnih aparata od dana 27. kolovoza 2026. godine, Školski odbor I.gimnazije Osijek dana 14. rujna 2026. godine donosi sljedeću:
ODLUKU
o odabiru najpovoljnijeg ponuditelja za zakup prostora za postavljanje samoposlužnih aparata
I.

Prihvaća se ponuda ponuditelja UGO-ING j.d.o.o. s adresom Ulica kestenova 2, kao najpovoljnija ponuda na natječaju za davanje u zakup školskog prostora za postavljanje samoposlužnih aparata od dana 27. kolovoza 2026. godine.
II.

S odabranim ponuditeljem iz točke I. ove Odluke sklopit će se Ugovor o zakupu radi postavljanja samoposlužnih aparata na lokaciji  I. gimnazije Osijek, J. J. Strossmayera 128b, Osijek na određeno vrijeme u trajanju od 1 godine uz ponuđeni iznos zakupnine od 300,00 eura mjesečno.
III.

Ova Odluka stupa na snagu danom donošenja, a objavit će se na službenim mrežnim stranicama škole te se smatra da su stranke na ovaj način obavještene o rezultatima natječaja. 
Obrazloženje
I.gimnazija Osijek objavila je dana 27. kolovoza 2026. godine natječaj za davanje u zakup školskog prostora za postavljanje samoposlužnih aparata .
Predmet natječaja bio je zakup prostora za postavljanje 3 (tri) samoposlužna aparata. 2 (dva) samoposlužna aparata koje sadrže tople i hladne napitke, grickalice i  zdrave namirnice i 1 (jedan) samoposlužni aparat za pripremu pommes fritesa.
Do isteka roka za podnošenje ponuda, dana 4. rujna 2026, pristigle su ukupno dvije ponude, i to od sljedećih ponuditelja:
1. UGO-ING j.d.o.o. – ponuda za 3 aparata s iznosom zakupnine od 300,00 EUR mjesečno.
2. MERCIP j.d.o.o. – ponuda s iznosom zakupnine od 120,00 EUR mjesečno.
Povjerenstvo za provedbu natječaja izvršilo je otvaranje, pregled i ocjenu pristiglih ponuda te je utvrdilo sljedeće:
Ponuda ponuditelja MERCIP j.d.o.o. ne ispunjava formalne uvjete iz natječaja. Naime, tekstom natječaja izričito je zatraženo podnošenje ponude za postavljanje 3 (tri) samoposlužna aparata. Navedeni ponuditelj dostavio je ponudu za postavljanje samo 1 (jednog) samoposlužnog aparata, čime je ponuda ocijenjena kao nepotpuna te se odbacuje i ne uzima u obzir pri daljnjem ocjenjivanju.
Preostala pristigla ponuda ispunjava sve formalne i tehničke uvjete iz natječaja.
Budući da je kriterij za odabir najpovoljnije ponude bio najviši ponuđeni iznos mjesečne zakupnine, raznolikost asortimana i pojedinačna cijena asortimana, utvrđeno je da ponuda ponuditelja UGO-ING j.d.o.o. obuhvaća tražena 3 (tri) aparata te ispunjava sve uvjete natječaja.

KLASA: 372-02/26-01/2
URBROJ:2158-37-01-26-03
Osijek, 14. rujna 2026.


						              Predsjednik Školskog odbora
								   I.gimnazije Osijek
								  Željko Radnić, prof. 

